wannaphong/clean_thaiwikipedia huggingface dataset:
# ดิสคอฟเวอร์แอร์ไลน์
ดิสคอฟเวอร์แอร์ไลน์  หรือชื่อเดิม ยูโรวิงส์ ดิสคอฟเวอร์ เป็นสายการบินท่องเที่ยวสัญชาติเยอรมันที่มีสำนักงานใหญ่อยู่ที่เมืองแฟรงก์เฟิร์ต เป็นหนึ่งในสายการบินลูกของลุฟท์ฮันซ่ากรุ๊ป และให้บริการจุดหมายปลายทางเพื่อการพักผ่อนทั่วทะเลเมดิเตอร์เรเนียน อเมริกาเหนือ และแคริบเบียน จากฐานที่ท่าอากาศยานแฟรงก์เฟิร์ต และท่าอากาศยานมิวนิก

 ประวัติ 
ยูโรวิงส์ ดิสคอฟเวอร์เริ่มดำเนินการในวันที่ 24 กรกฎาคม ค.ศ. 2021 โดยเริ่มทำการบินจากแฟรงก์เฟิร์ตไปยังโมมบาซาและแซนซิบาร์ด้วยเครื่องบินแอร์บัส เอ330 โดยได้รับใบรับรองผู้ดำเนินการเดินอากาศ สายการบินเป็นคู่แข่งหลักของค็อนดอร์ สายการบินท่องเที่ยวที่ใหญ่ที่สุดของเยอรมนี ซึ่งให้บริการหลายเส้นทางที่เหมือนกัน

ยูโรวิงส์ ดิสคอฟเวอร์ได้ขยายเครือข่ายไปยังปุนตาคานา, วินด์ฮุกและวิกตอเรียฟอลส์แล้ว ต่อมาในปี 2021 สายการบินได้เพิ่มเที่ยวบินไปยังลาสเวกัส, มอริเชียส, บริดจ์ทาวน์, อ่าวมอนเตโก, วาราเดโร, กานาเรียส, อียิปต์, และโมร็อกโก โดยคาดว่าจะเพิ่มฝูงบินเอ320 10 ลำและ เอ330 11 ลำภายในกลางปี 2022

ในเดือนกันยายน ค.ศ. 2021 ลุฟท์ฮันซ่าประกาศว่าจะย้ายเส้นทางพักผ่อนระยะกลางหลายเส้นทางไปยังยูโรวิงส์ ดิสคอฟเวอร์ โดยใช้เครื่องบินแอร์บัส เอ320-200 จำนวน 3 ลำในแฟรงก์เฟิร์ตเพื่อให้บริการ 5 จุดหมายปลายทางบนกานาเรียสในปลายปี 2021

ในฤดูร้อนปี 2022 ยูโรวิงส์ ดิสคอฟเวอร์ได้ตั้งฐานการบินแห่งที่สองที่ท่าอากาศยานมิวนิก โดยเน้นการปฏิบัติการเที่ยวบินระยะสั้นรอบทะเลเมดิเตอร์เรเนียน

ในเดือนกันยายน ค.ศ. 2022 ลุฟต์ฮันซ่าได้ย้ายเส้นทางแคนาดาบางส่วนไปยังยูโรวิงส์ ดิสคอฟเวอร์ สำหรับฤดูหนาวที่กำลังจะมาถึง ในช่วงปลายปี 2022 สายการบินประกาศว่าจะย้ายการดำเนินงานในเส้นทางระยะไกลไปยังท่าอากาศยานแฟรงก์เฟิร์ต โดยจะยุติการให้บริการเส้นทางไปยังอเมริกาเหนือและแคริบเบียนจากท่าอากาศยานมิวนิก

ในเดือนกันยายน ค.ศ. 2023 ยูโรวิงส์ดิสคอฟเวอร์ได้ประกาศเปลี่ยนชื่อสายการบินเป็นดิสคอฟเวอร์แอร์ไลน์ พร้อมกับนำเสนอลวดลายอากาศยานและเอกลักษณ์องค์กรใหม่

 จุดหมายปลายทาง 

ยูโรวิงส์ ดิสคอฟเวอร์ให้บริการเที่ยวบินสู่จุดหมายปลายทางสำหรับวันหยุดในทะเลแคริบเบียน มหาสมุทรอินเดีย แอฟริกา อเมริกาเหนือ และยุโรปตามแผนการบิน

 เส้นทางระยะสั้น-ปานกลาง 
ยูโรวิงส์ ดิสคอฟเวอร์มีเส้นทางไปยังประเทศรอบทะเลเมดิเตอร์เรเนียน บนหมู่เกาะคานารี และในแอฟริกาเหนือมี ซึ่งให้บริการด้วยเครื่องบินแอร์บัส เอ320-200 สายการบินให้บริการเชื่อมต่อหลายเส้นทางจากสนามบินหลักในแฟรงก์เฟิร์ตและจากมิวนิก

 เส้นทางระยะไกล 
เที่ยวบินระยะไกลของยูโรวิงส์ ดิสคอฟเวอร์จะให้บริการออกจากแฟรงก์เฟิร์ตเท่านั้น โดยมีเส้นทางไปยังแอฟริกา อเมริกาเหนือ อเมริกากลาง และแคริบเบียน โดยใช้แอร์บัส เอ330-200 และแอร์บัส เอ330-300 บางเส้นทางยังให้บริการด้วยเครื่องบินแอร์บัส เอ350-900 ที่เช่าจากฟินน์แอร์

 ฝูงบิน 
thumb|แอร์บัส เอ320-200 ของดิสคอฟเวอร์แอร์ไลน์
thumb|แอร์บัส เอ330-300 ของยูโรวิงส์ ดิสคอฟเวอร์ในลวดลายเก่า
ณ เดือนมกราคม ค.ศ. 2025 ดิสคอฟเวอร์แอร์ไลน์มีเครื่องบินประจำการในฝูงบินดังนี้:

+ ฝูงบินของดิสคอฟเวอร์แอร์ไลน์เครื่องบินประจำการคำสั่งซื้อผู้โดยสารหมายเหตุCWY+Yรวม14—20—12138170โอนย้ายมาจากลุฟท์ฮันซ่า3—241744187270รับต่อจากซันเอกซ์เพรส ด็อยท์เชอลันด์จะปลดประจำการในปี 20268—302844181283โอนย้ายมาจากลุฟท์ฮันซ่าและบรัสเซลส์แอร์ไลน์2273124220302โอนย้ายมาจากเอเดลไวส์แอร์รวม27—

ดิสคอฟเวอร์แอร์ไลน์มีอายุฝูงบินเฉลี่ย 13.2 ปี
# มานูรี
มานูรี  เป็นเนยแข็งแบบกรีกสีขาวกึ่งนิ่มทำจากนม-หางนม ของแพะหรือแกะ เป็นผลพลอยได้หลังจากการผลิตเฟตา โดยส่วนใหญ่ผลิตในภูมิภาคเทสซาลีในภาคกลางและภูมิภาคมาซิโดเนียในภาคเหนือของกรีซ

มานูรีมีความข้นมากกว่าเฟตา เนื่องจากมีการเติมครีมลงในหางนม มีไขมันประมาณร้อยละ 36–38 แต่มีปริมาณเกลือเพียงร้อยละ 0.8 ทำให้มีรสเค็มน้อยกว่าเฟตา ใช้ในสลัด ขนมอบ หรือรับประทานเป็นของหวาน สามารถใช้แทนครีมชีสในอาหารต่าง ๆ เช่น ชีสเค้ก

มานูรีได้รับการกล่าวถึงในหนังสือพิมพ์ เดอะวอชิงตันโพสต์ ว่า "มานูรีมีกลิ่นอ่อน ๆ ที่แสดงถึงรสเปรี้ยวเล็กน้อย คล้ายกับโยเกิร์ตสด แต่ไม่มีความเป็นกรดแบบโยเกิร์ต (หรือเฟตา) โดยมีรสชาติที่นุ่มนวล หอมกลิ่นถั่วอ่อน ๆ มีกลิ่นจางๆ ของนมแกะซึ่งบ่งบอกเป็นนัยถึงที่มา สิ่งที่ทำให้ชีสโดดเด่นขึ้นมาคือเนื้อสัมผัสของมัน"

มานูรีได้ขึ้นทะเบียนการตั้งชื่อจากแหล่งกำเนิดที่ได้รับการคุ้มครอง (PDO) ของสหภาพยุโรป
# พิธีเปิด
พิธีเปิด  หรือ พิธีตัดริบบิ้น  ถือเป็นการเปิดอย่างเป็นทางการของสถานที่ที่สร้างขึ้นใหม่หรือการเริ่มต้นกิจกรรมStreetwise Meeting and Event Planning. Grand Openings: Chapter 8. Adams Media. pp. 89–103. พิธีเปิดในกิจกรรมขนาดใหญ่ เช่น การแข่งขันกีฬาโอลิมปิก ฟุตบอลโลก และรักบี้ชิงแชมป์โลก อาจมีผู้เข้าร่วมหลายพันคนและมีผู้ชมทั่วโลก การแข่งขันดังกล่าวมักมี พิธีปิด  เมื่อสิ้นสุดกิจกรรม
thumb| พิธีเปิดสระว่ายน้ำ พ.ศ. 2484
ในกรณีของสถานประกอบการที่จับต้องได้ ก่อนหน้าพิธีเปิดอาจจะมี "การเปิดอย่างไม่เป็นทางการ"  ซึ่งสถานประกอบการจะเริ่มดำเนินการโดยมีการประชาสัมพันธ์เพียงเล็กน้อย เพื่อให้มีการทดสอบการปฏิบัติงาน ขั้นตอน และสิ่งอำนวยความสะดวก
# วัดส้ม (จังหวัดพระนครศรีอยุธยา)
วัดส้ม เป็นโบราณสถานประเภทวัดร้างที่ตั้งอยู่ติดกับคลองท่อ (คลองฉะไกรใหญ่) ทางด้านทิศตะวันตกในตำบลประตูชัย อำเภอพระนครศรีอยุธยา จังหวัดพระนครศรีอยุธยา

ไม่ปรากฏหลักฐานทางด้านเอกสารเกี่ยวกับประวัติการสร้างวัดส้ม แต่จากรูปแบบทางสถาปัตยกรรมและลวดลายทางศิลปกรรมของปรางค์ เชื่อว่าเป็นศิลปะอยุธยาตอนต้น ช่วงปลายพุทธศตวรรษที่ 18 ถึงราวปลายพุทธศตวรรษที่ 19 ซึ่งเก่ากว่าปรางค์องค์อื่นในสมัยอยุธยาตอนต้น เช่น พระปรางค์องค์เล็กที่วัดมหาธาตุ (พ.ศ. 1917) และวัดราชบูรณะ (พ.ศ. 1967) เล็กน้อยกรมศิลปากร. "วัดส้ม" ระบบภูมิสารสนเทศ แหล่งมรดกทางศิลปวัฒนธรรม. (ออนไลน์). เข้าถึงเมื่อ 8 มกราคม 2566. เข้าถึงจาก http://gis.finearts.go.th/fineart/ 

ปรางค์เป็นปรางค์ก่ออิฐขนาดย่อมตั้งอยู่บนฐานเตี้ย เครื่องประดับชั้นหลังคาได้กลายรูปเป็นกลีบขนุนอย่างสมบูรณ์ มีลวดลายปูนปั้นลายบัวหงายประดับที่ฐาน ส่วนบนสุดของฐานเป็นลายลูกประคํา ในส่วนกลีบขนุน ที่ริมของกลีบทําเป็นโครงกรอบประดับด้วยลายลูกประคํา และลายใบไม้ม้วน ขนาบโครงลายลูกประคําไว้อีกชั้นหนึ่ง มีการทำลายทับหลัง อีกทั้งลายปูนปั้นต่าง ๆ มีทั้งลายรูปเรขาคณิต สัตว์ในนิทานโบราณ รวมทั้งลายราหูอมจันทร์ ล้วนเป็นลายที่วิวัฒนาการมาจากศิลปะเขมรในช่วงพุทธศตวรรษที่ 18
# มิยาเกะ (โตเกียว)
มิยาเกะ  เป็นหมู่บ้านในกิ่งจังหวัดมิยาเกะ ภายใต้การปกครองของมหานครโตเกียว ประเทศญี่ปุ่น มีอาณาเขตครอบคลุมทั้งเกาะมิยาเกะ

 ประวัติ 
ลำดับของเหตุการณ์มีดังนี้
 
 พ.ศ. 2419 (เมจิ 9) - เป็นส่วนหนึ่งของจังหวัดชิซูโอกะ
 พ.ศ. 2421 (เมจิ 11) - โอนไปสังกัดจังหวัดโตเกียว
 1 ตุลาคม พ.ศ. 2466 (ไทโช 12) - ประกาศใช้ระบบเมืองและหมู่บ้านบนเกาะ สำนักงานสาขาที่มีอำนาจเหนือเกาะมิยาเกะและเกาะโอโนะฮาระ กลายเป็นสำนักงานรัฐบาลเกาะโอชิมะ (ต่อมาคือสำนักงานสาขาโอชิมะ) และ หมู่บ้านทั้ง 5 แห่งคือ หมู่บ้านอิสุ หมู่บ้านคามิตสึกิ หมู่บ้านอิกายะ หมู่บ้านอาโกะ และหมู่บ้านสึโบตะ ได้ก่อตั้งขึ้น
 พ.ศ. 2483 (โชวะ 15) ภูเขาไฟบนเกาะมิยาเกะปะทุครั้งใหญ่
 1 เมษายน พ.ศ. 2486 (โชวะ 18) - แยกจากสำนักงานสาขาโอชิมะและกลายเป็นสำนักงานสาขามิยาเกะ
 1 ตุลาคม พ.ศ. 2489 (โชวะ 21) - หมู่บ้านอิซุ หมู่บ้านคามิตสึกิ และหมู่บ้านอิกายะ รวมกันเป็นหมู่บ้านมิยาเกะ
 1 กุมภาพันธ์ พ.ศ. 2499 (โชวะ 31) - หมู่บ้านมิยาเกะ หมู่บ้านอาโกะ และหมู่บ้านสึโบตะ รวมกันเป็นหมู่บ้านมิยาเกะแห่งใหม่
 พ.ศ. 2505 (โชวะ 37) - ภูเขาไฟโอยามะปะทุครั้งใหญ่
 พ.ศ. 2509 (โชวะ 41) - ท่าอากาศยานมิยาเกะจิมะก่อสร้างเสร็จสมบูรณ์
 27 มิถุนายน พ.ศ. 2512 (โชวะ 44)  - ประกาศใช้ตราประจำเมือง
 พ.ศ. 2526 (โชวะ 58) - ภูเขาไฟฟุทาโอยามะ ชินมิโออิเคะ และชินบานะ ปะทุ
 พ.ศ. 2532 (เฮเซ 1) - หมู่บ้านมิยาเกะประกาศเป็นเขตสันติภาพปลอดอาวุธนิวเคลียร์
 พ.ศ. 2536 (เฮเซ 5) - อาคารสำนักงานหมู่บ้านมิยาเกะ สร้างเสร็จ
 พ.ศ. 2543 (เฮเซ 12) - ภูเขาไฟโอยามะปะทุขึ้น ผู้อยู่อาศัยทั้งหมดถูกอพยพออกจากเกาะ
 พ.ศ. 2548 (เฮเซ 17) - คำสั่งอพยพถูกยกเลิก ผู้อยู่อาศัยเริ่มกลับมา
 พ.ศ. 2553 (เฮเซ 22) - พิธีรำลึกครบรอบ 5 ปีการกลับสู่เกาะ มีการวางเครือข่ายเคเบิลใยแก้วนำแสงทั่วทั้งเกาะ
 พ.ศ. 2556 (เฮเซ 25) - อาคารที่ทำการใหม่ของสำนักงานสาขามิยาเกะของศาลาว่าการกรุงโตเกียว สร้างแล้วเสร็จ
 พ.ศ. 2558 (เฮเซ 27) - พิธีรำลึกครบรอบ 10 ปีของการกลับสู่เกาะ กฎบัตรของหมู่บ้านมิยาเกะถูกตราขึ้น และมีการประกาศใช้กฎระเบียบของพื้นที่อยู่อาศัยทั้งหมดบนเกาะ
# มากูโนอูจิ
มากูโนอูจิ  หรือ มากูโนอูจิเบ็นโต  เป็นเบ็นโต (ข้าวกล่องมื้อกลางวันของญี่ปุ่น) รูปแบบหนึ่งที่เป็นที่นิยม ประกอบด้วยข้าวเป็นส่วนใหญ่ พร้อมด้วยปลา เนื้อสัตว์ ผักดอง ไข่ ผัก และอูเมโบชิ (บ๊วยดองเค็ม) ยังมีอาหารในเบ็นโตในรูปแบบต่าง ๆ กัน เช่น ข้าวเกาลัด ซูชิปลาหวาน และอาหารตุ๋นทำจากข้าวและเนื้อสัตว์

คำว่า มากูโนอูจิเบ็นโต ("เบ็นโตระหว่างฉาก") มีประวัติย้อนไปถึงยุคเอโดะ (ค.ศ. 1603 ถึง 1867) โดยเป็นเบ็นโตที่ขายให้กับผู้ชมละครในช่วงพักการแสดง ของการแสดงละครโนและคาบูกิ

ตั้งแต่ยุคเมจิเป็นต้นมา มากูโนอูจิได้พัฒนามาเป็นข้าวกล่องเบนโตที่เรียกว่า เอกิเบ็ง ที่ขายตามสถานีรถไฟ ร้านสะดวกซื้อยังขายเบ็นโตในชื่อเรียกว่ามากูโนอูจิอีกด้วย แม้ว่าการเลือกใช้อาหารและจำนวนของอาหารในมากูโนอูจิเบ็นโตจะแตกต่างกันไปในแต่ละร้าน แต่ก็มักจะมีจำนวนอาหารมากกว่าและมีราคาสูงมากกว่าเบนโตอื่น ๆ โดยทั่วไป

ดูเพิ่ม

 เบ็นโต
 เอกิเบ็ง
 เคียราเบ็ง
# Diceratocephalidae
Diceratocephalidae เป็นวงศ์ของไทรโลไบต์ที่อยู่ในอันดับ Ptychopariida

สกุลในวงศ์นี้ ได้แก่:
 Cyclolorenzella
 Diceratocephalus
 Fenghuangella 
 Tholifrons 
 Trigocephalus
# Paracucumidae
Paracucumidae เป็นวงศ์ของปลิงทะเลที่อยู่ในอันดับ Dendrochirotida

สกุลในวงศ์นี้ ได้แก่:
 Crucella Gutt, 1990
 Paracucumis Mortensen, 1925
# Placothuria
Placothuria เป็นสกุลของปลิงทะเลที่อยู่ในวงศ์ Placothuriidae

สปีชีส์ในสกุลนี้พบในออสเตรเลียและนิวซีแลนด์

สปีชีส์ในสกุลนี้ ได้แก่:

Placothuria huttoni 
Placothuria molpadioides 
Placothuria squamata
# Rhopalodinidae
Rhopalodinidae เป็นวงศ์ของปลิงทะเลที่อยู่ในอันดับ Dendrochirotida

สกุลในวงศ์นี้ ได้แก่:
 Rhopalodina Gray, 1853
 Rhopalodinaria Cherbonnier, 1970
 Rhopalodinopsis Heding, 1937
# Vaneyellidae
Vaneyellidae เป็นวงศ์ของปลิงทะเลที่อยู่ในอันดับ Dendrochirotida

สกุลในวงศ์นี้ ได้แก่:
 Mitsukuriella Heding & Panning, 1954
 Psolidothuria Thandar, 1998
 Vaneyella Heding & Panning, 1954
# Eupyrgus
Eupyrgus เป็นสกุลของปลิงทะเล เป็นเพียงสกุลเดียวที่อยู่ในวงศ์ Eupyrgidae

สปีชีส์ในสกุลนี้ ได้แก่:
 Eupyrgus pacificus Östergren, 1905
 Eupyrgus scaber Lütken, 1857
# Ypsilothuriidae
Vaneyellidae เป็นวงศ์ของปลิงทะเลที่อยู่ในอันดับ Dendrochirotida.

สกุลในวงศ์นี้ ได้แก่:
 Echinocucumis Sars, 1859
 Tripuscucumis Reich, 2003
 Ypsilocucumis Panning, 1949
 Ypsilothuria Perrier, 1886
# Versuriga
Versuriga เป็นสกุลของแมงกะพรุนที่อยู่ในวงศ์ Versurigidae มีเพียงสปีชีส์เดียวคือ Versuriga anadyomene
# Heterothyonidae
Heterothyonidae เป็นวงศ์ของปลิงทะเลที่อยู่ในอันดับ Dendrochirotida

สกุลในวงศ์นี้ ได้แก่:
 Heterothyone Panning, 1949
 †Strobilothyone Smith & Gallemí, 1991
# Gephyrothuriidae
Gephyrothuriidae เป็นวงศ์ของปลิงทะเลที่อยู่ในอันดับ Persiculida

สกุลในวงศ์นี้ ได้แก่:
 Gephyrothuria Koehler & Vaney, 1905
 Paroriza Hérouard, 1902
# Deimatidae
Deimatidae เป็นวงศ์ของปลิงทะเลที่อยู่ในกลุ่ม Synallactida

สกุลในวงศ์นี้ ได้แก่:
 Deima Théel, 1879
 Oneirophanta Théel, 1879
 Orphnurgus Théel, 1879
# ลุยส์ การ์เรโร บลังโก
ลุยส์ การ์เรโร บลังโก (4 มีนาคม 1904 – 20 ธันวาคม 1973) เป็นนายทหารและนักการเมืองในยุคฟรังโก เขาดำรงตำแหน่งเป็นนายกรัฐมนตรีสเปนและรองนายกรัฐมนตรีสเปน ก่อนจะเสียชีวิตจากการถูกลอบวางระเบิดในปี 1973
# Lobonematidae
Lobonematidae เป็นวงศ์ของแมงกะพรุนที่อยู่ในอันดับ Rhizostomeae

สกุลในวงศ์นี้ ได้แก่:
 Lobonema Mayer, 1910
 Lobonemoides Light, 1914
# Tethyrhynchia
Tethyrhynchia เป็นสกุลของแบรคิโอพอดที่อยู่ในวงศ์ Tethyrhynchiidae มีเพียงสปีชีส์เดียวคือ Tethyrhynchia mediterranea

สปีชีส์ในสกุลนี้พบในทะเลเมดิเตอร์เรเนียน
# Thaumatosia
Thaumatosia เป็นสกุลของแบรคิโอพอดที่อยู่ในวงศ์ Thaumatosiidae มีเพียงสปีชีส์เดียวคือ Thaumatosia anomala

สปีชีส์ในสกุลนี้พบในมหาสมุทรอินเดีย
# Thecideidae
Platidiidae เป็นวงศ์ของแบรคิโอพอดที่อยู่ในอันดับ Thecideida

สกุลในวงศ์นี้ ได้แก่:
 Ancorellina Mancenido & Damborenea, 1991
 Backhausina
 Danella Pajaud, 1966
# Platidiidae
Platidiidae เป็นวงศ์ของแบรคิโอพอดที่อยู่ในอันดับ Terebratulida

สกุลในวงศ์นี้ ได้แก่:
 Aemula Steinich, 1968
 Amphithyris Thomson, 1918
 Annuloplatidia Zezina, 1981
# Thecidellinidae
Platidiidae เป็นวงศ์ของแบรคิโอพอดที่อยู่ในอันดับ Thecideida

สกุลในวงศ์นี้ ได้แก่:
 Bifolium Elliott, 1948
 Bosquetella Smirnova, 1969
 Diraphora Bell, 1941
# รายชื่อผู้ชนะชาร์ตมิวสิกแบงก์ (ค.ศ. 2023)
ชาร์ตมิวสิกแบงก์ เป็นรายการชาร์ตเพลงทางโทรทัศน์ของเคบีเอสในเกาหลีใต้ รายการจะมอบรางวัลให้กับซิงเกิลที่มีประสิทธิภาพดีที่สุดในประเทศระหว่างการถ่ายทอดสดทุกสัปดาห์

ในปี 2023 มี 42 ซิงเกิลที่ได้อันดับที่หนึ่งในชาร์ต และ 3 ศิลปินได้รับถ้วยรางวัลอันดับหนึ่ง "God of Music" โดยเซเวนทีน มีคะแนนสูงสุดที่ 16,281 คะแนน ในการออกอากาศเมื่อวันที่ 3 พฤศจิกายน

 ระบบคะแนน 
 ระยะเวลาที่ใช้ ระบบชาร์ต ออกอากาศ ยอดขายดิจิทัล ยอดขายอัลบั้ม ยอดชมวิดีโอ การโหวต 6 มกราคม – ปัจจุบัน 20% (เคบีเอสทีวี + วิทยุ + ช่องดิจิทัล) 60%  5% 5% 10% (ผ่านแอปมิวบีต)

 ประวัติชาร์ต 

+คำอธิบายสี  คะแนนสูงสุดในปี 2023 — ไม่มีการแสดง

 ตอน วันที่ ศิลปิน เพลง คะแนน อ้างอิง 1,146 6 มกราคม เอทีซ "Halazia" 8,793  1,147 13 มกราคม นิวจีนส์ "Ditto" 11,011  1,148 20 มกราคม มอนสตาเอ็กซ์ "Beautiful Liar" 10,600  1,149 27 มกราคม นิวจีนส์ "OMG" 7,612  1,150 3 กุมภาพันธ์ ทีบายที "Sugar Rush Ride" 13,245  1,151 10 กุมภาพันธ์ เอ็นซีที 127 "Ay-Yo" 11,861  1,152 17 กุมภาพันธ์ เซเวนทีน บีเอสเอส "Fighting" 8,828  1,153 24 กุมภาพันธ์ สเตย์ซี "Teddy Bear" 7,566  1,154 3 มีนาคม เดอะบอยซ์ "Roar" 8,514  — 10 มีนาคม 6,013  1,155 17 มีนาคม ทไวซ์ "Set Me Free" 12,587  1,156 24 มีนาคม ไค "Rover" 8,161  1,157 31 มีนาคม จีมิน "Like Crazy" 9,198  1,158 7 เมษายน 7,682  1,159 14 เมษายน จีซู "Flower" 7,140  1,160 21 เมษายน ไอฟ์ "I Am" 14,690  1,161 28 เมษายน เอ็นซีทีโทแจจ็อง "Perfume" 8,350  1,162 5 พฤษภาคม เซเวนทีน "Super" 13,059  1,163 12 พฤษภาคม เลเซราฟิม "Unforgiven" 13,498  1,164 19 พฤษภาคม เอสปา "Spicy" 11,842  1,165 26 พฤษภาคม ไอเดิล "Queencard" 10,487  1,166 2 มิถุนายน เอนไฮเพน "Bite Me" 12,595  1,167 9 มิถุนายน สเตรย์คิดส์ "S-Class" 13,481  1,168 16 มิถุนายน 8,333  1,169 23 มิถุนายน เอทีซ "Bouncy (K-Hot Chilli Peppers)" 11,624  1,170 30 มิถุนายน 7,410  1,171 7 กรกฎาคม ชายนี "Hard" 6,453  1,172 14 กรกฎาคม ไอเดิล "Queencard" 5,154  1,173 21 กรกฎาคม เอ็กโซ "Cream Soda" 7,269  1,174 28 กรกฎาคม เอ็นซีทีดรีม "ISTJ" 11,841  1,175 4 สิงหาคม 6,841  — 11 สิงหาคม อิทจี "Cake"  10,866  1,176 18 สิงหาคม เดอะบอยซ์ "Lip Gloss"  7,306  1,177 25 สิงหาคม จีฮโย  "Killin' Me Good" 5,525  1,178 1 กันยายน สเตย์ซี "Bubble" 5,928  1,179 8 กันยายน เอ็นซีทียู "Baggy Jeans" 11,881  1,180 15 กันยายน วี "Slow Dancing" 9,234  1,181 22 กันยายน 6,587  — 29 กันยายน เทมเพสต์ "Vroom Vroom" 5,914  — 6 ตุลาคม วันอัส "Baila Conmigo" 5,408  1,182 13 ตุลาคม เอ็นซีที 127 "Fact Check" 8,896  — 20 ตุลาคม ทีบายที "Chasing That Feeling" 8,897  1,183 27 ตุลาคม 5,906  1,184 3 พฤศจิกายน เซเวนทีน "God of Music" 16,281  1,185 10 พฤศจิกายน จ็องกุก "Seven" 9,776  1,186 17 พฤศจิกายน สเตรย์คิดส์ "Lalalala" 10,481  1,187 24 พฤศจิกายน เอนไฮเพน "Sweet Venom"  11,542  1,188 1 ธันวาคม เดอะบอยซ์ "Watch It" 7,511  — 8 ธันวาคม เอทีซ "Crazy Form" 10,386  — 15 ธันวาคม 6,348  — 22 ธันวาคม 5,411  — 29 ธันวาคม เอ็กโซ "The First Snow" 4,543
# สุนทร ปานแสงทอง
สุนทร ปานแสงทอง (เกิด 13 กุมภาพันธ์ พ.ศ. 2505) เป็นนักการเมืองชาวไทย เป็นนายกองค์การบริหารส่วนจังหวัดสมุทรปราการ เคยดำรงตำแหน่งรัฐมนตรีช่วยว่าการกระทรวงเกษตรและสหกรณ์ ในรัฐบาลพลเอก ประยุทธ์ จันทร์โอชา และอดีตรองนายกองค์การบริหารส่วนจังหวัดสมุทรปราการ

 ประวัติ 
สุนทร เกิดเมื่อวันที่ 13 กุมภาพันธ์ พ.ศ. 2505 ที่อำเภอบางพลี จังหวัดสมุทรปราการ เป็นบุตรนายแดง นางผ่อง ปานแสงทอง ด้านครอบครัวสมรสกับนางจันทร์เพ็ญ ปานแสงทอง (สกุลเดิม: พูลผล) เมื่อวันที่ 30 ตุลาคม พ.ศ. 2540

จบการศึกษานิติศาสตรบัณฑิต จากคณะนิติศาสตร์ มหาวิทยาลัยรามคำแหง

 การทำงาน 
สุนทร เป็นนักการเมืองท้องถิ่นในจังหวัดสมุทรปราการ เคยดำรงตำแหน่งรองนายกองค์การบริหารส่วนจังหวัดสมุทรปราการ 3 สมัย ในปี 2546-2547, 2549-2550, 2564-2565 เป็นรองประธานสภาองค์การบริหารส่วนจังหวัดสมุทรปราการ 1 สมัย ในปี 2548-2549 และได้รับแต่งตั้งเป็นรองนายกองค์การบริหารส่วนจังหวัดสมุทรปราการ ในปี 2564 ในยุคนันทิดา แก้วบัวสายประวัติ "สุนทร ปานแสงทอง" รมช.เกษตรฯ ผลพวง "กรุงศรีวิไล" ก้มกราบ "บิ๊กป้อม"

สุนทร เคยเป็นผู้ช่วย สส.วัฒนา อัศวเหม“สุนทร ปานแสงทอง” กลุ่มปากน้ำ พปชร. นั่งเก้าอี้ รมช.เกษตรฯ และเคยลงสมัครรับเลือกตั้งในจังหวัดสมุทรปราการในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 เขตการเลือกตั้งที่ 4 อำเภอบางพลี (ยกเว้นตำบลหนองปรือ) สังกัดพรรคมหาชน แต่ไม่ได้รับเลือกตั้งรู้จัก 'สุนทร ปานแสงทอง' รัฐมนตรีป้ายแดง แก๊งปากน้ำ

ต่อมาได้รับการแต่งตั้งเป็นรัฐมนตรีช่วยว่าการกระทรวงเกษตรและสหกรณ์ เมื่อวันที่ 30 พฤศจิกายน พ.ศ. 2565โปรดเกล้าฯแต่งตั้ง "ธนกร-สุนทร-นริศ" เป็นรัฐมนตรี ซึ่งถูกกล่าวถึงว่าเป็นตัวแทนของกลุ่มสมาชิกสภาผู้แทนราษฎรจังหวัดสมุทรปราการสังกัดพรรคพลังประชารัฐ หรือกลุ่มปากน้ำ

 เครื่องราชอิสริยาภรณ์ 
ราชกิจจานุเบกษา, พระบรมราชโองการ ประกาศ เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ชั้นสายสะพาย ประจำปี ๒๕๖๖, เล่ม ๑๔๐ ตอนพิเศษ ๔ ข หน้า ๒, ๒๒ พฤศจิกายน ๒๕๖๖
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ชั้นต่ำกว่าสายสะพาย ประจำปี ๒๕๕๕, เล่ม ๑๓๐ ตอนที่ ๑๔ ข หน้า ๓, ๑๔ กรกฎาคม ๒๕๕๖
# เท็นชินดง
เท็นชินดง  หรือ เท็นชินฮัง  หรือ คานิทามาดง   เป็นอาหารจีนแบบญี่ปุ่น ประกอบด้วยไข่เจียวเนื้อปูหรือคานิทามะ  วางคลุมบนข้าวและราดด้วยซอสข้น ชื่อของเท็นชินดงตั้งชื่อตามนครเทียนจินในภาคเหนือของประเทศจีน ซึ่งภาษาญี่ปุ่นเรียกว่า เท็นชิง tenshindon at japanikuiku.com.  

นอกจากนี้ยังมีการทำเมนูที่ใช้เส้นราเม็งแทนข้าว เรียกว่า "เท็นชิมเม็ง" (天津麺)

 คลังภาพ
# นิกูจางะ
นิกูจางะ  เป็นอาหารประเภทตุ๋นอย่างหนึ่งของญี่ปุ่นที่ได้รับอิทธิพลจากตะวันตกหรือที่เรียกว่า โยโชกุ โดยทำจากเนื้อสัตว์ มันฝรั่ง และหัวหอม ตุ๋นในซีอิ๊วหวานและมิริง บางครั้งอาจใส่เส้นบุกหรือผักเพิ่มไปด้วย โดยมันฝรั่งจะทำหน้าที่เป็นวัตถุดิบหลัก ส่วนเนื้อสัตว์จะเป็นตัวชูรสชาติอาหาร และต้องทำการตุ๋นจนน้ำในหม้องวดลง โดยมากจะใช้เนื้อวัวฝานบาง บ้างก็ใช้เป็นเนื้อวัวสับ หรือบด ซึ่งก็เป็นที่นิยมเช่นกัน ขณะที่บริเวณภาคตะวันออกของประเทศญี่ปุ่นจะนิยมใช้เนื้อหมูแทนเนื้อวัว

 ประวัติ 
นิกูจางะถูกคิดค้นโดยพ่อครัวของกองทัพเรือจักรวรรดิญี่ปุ่นในปลายคริสต์ศตวรรษที่ 19 มีเรื่องหนึ่งระบุว่า เมื่อ ค.ศ. 1895 โทโง เฮฮาจิโร สั่งให้พ่อครัวของกองทัพเรือทำสตูเนื้ออย่างกองทัพเรือสหราชอาณาจักร ซึ่งในขณะนั้น โทโงประจำการอยู่ที่ฐานทัพเรือเมืองไมซูรุ จังหวัดเกียวโต จึงถือว่าเมืองดังกล่าวเป็นจุดกำเนิดของนิกูจางะAsami Nagai, "Cities claim signature dishes cooked up in navy galleys" , Yomiuri Shimbun, 5 February 2000. Retrieved on 2009-03-24. "As it happens, Togo had studied naval science in Britain from 1871 to 1878, so Shimizu reasoned he must have eaten beef stew occasionally. 'We concocted a story that Togo ordered the cooks to fix something similar to beef stew,' he said." In fact, beef stews were already known before that time in Japan.  ขณะที่ทางเทศมนตรีเมืองคูเระ จังหวัดฮิโรชิมะออกมาแย้ง โดยอธิบายว่าโทโง เฮฮาจิโร สั่งอาหารนี้เมื่อคราวดำรงตำแหน่งเป็นเสนาธิการฐานทัพเรือคูเระใน ค.ศ. 1898Asami Nagai, "Cities claim signature dishes cooked up in navy galleys" , Yomiuri Shimbun, 5 February 2000. Retrieved on 2009-03-24. "City assembly members believed Togo was stationed at the Kure naval base from May 1890 to December 1891, and theorized that he likely introduced nikujaga to the navy diet at that time to prevent vitamin B deficiency."

 หมายเหตุ 

 คำว่า "จางะ"  จากชื่อนิกูจางะ เป็นคำย่อของคำว่า "จากาอิโมะ"
# ซอสทงกัตสึ
ซอสทงกัตสึ  เป็นน้ำปรุงรสหรือซอสข้นที่ใช้เสิร์ฟโดยราดบนทงกัตสึ (เนื้อหมูทอดญี่ปุ่น) เป็นซอสวุร์สเตอร์เชอร์แบบหนึ่งของญี่ปุ่นที่มีความข้นหนืด (มีความหนืดมากกว่า 2.0 ปาสกาล-วินาที ตามมาตรฐานเกษตรญี่ปุ่น หรือ JAS) มีลักษณะคล้ายกับซอสสีน้ำตาล (brown sauce) อาจมีส่วนผสมเป็นน้ำปลา มะเขือเทศ ลูกพรุน อินทผลัม แอปเปิล น้ำมะนาว แคร์รอต หอมใหญ่ และขึ้นฉ่าย

ซอสทงกัตสึชนิดแรกผลิตขึ้นในปี ค.ศ. 1948 โดยบริษัท โอลิเวอร์ซอส จำกัดในจังหวัดเฮียวโงะ ตัวอย่างเช่นซอสทงกัตสึยี่ห้อบุล-ด็อก ทำจากน้ำส้มสายชูมอลต์ ยีสต์ ปูว์เรของผักและผลไม้ ผักและผลไม้กวน และสารสกัดของผักและผลไม้ ในสหรัฐ บริษัทคิคโคแมนขายซอสทงคัตสึผลไม้ที่มีซอสแอปเปิลเป็นส่วนผสมหลัก
# รายชื่อผู้ชนะชาร์ตโชว์! มิวสิกคอร์ (ค.ศ. 2023)
ชาร์ตโชว์! มิวสิกคอร์ เป็นรายการชาร์ตเพลงทางโทรทัศน์ของเอ็มบีซีในเกาหลีใต้ รายการจะมอบรางวัลให้กับซิงเกิลที่มีประสิทธิภาพดีที่สุดในประเทศระหว่างการถ่ายทอดสดทุกสัปดาห์

ในปี 2023 มี 29 ซิงเกิลที่ได้อันดับที่หนึ่งในชาร์ต และ 23 ศิลปินได้รับถ้วยรางวัลอันดับหนึ่ง ปัจจุบัน "I Am" โดยไอฟ์ มีคะแนนสูงสุดที่ 9,668 คะแนน ในการออกอากาศเมื่อวันที่ 22 เมษายน ปัจจุบัน "Queencard" โดยไอเดิล เป็นเพลงเดียวที่ได้รับ Quintuple Crown ในปีนี้

thumb|ไอฟ์ (ในภาพ) ชนะด้วยเพลง "I Am" และมีคะแนนสูงสุดในปี 2023 โดยมี 9,668 คะแนนในการออกอากาศวันที่ 22 เมษายน

 ประวัติชาร์ต 

+คำอธิบายสี Quintuple Crown คะแนนสูงสุดในปี 2023 — ไม่มีการแสดง
 ตอน วันที่ ศิลปิน เพลง คะแนน อ้างอิง 792 7 มกราคม นิวจีนส์ "Ditto" 5,843  793 14 มกราคม 7,002  — 21 มกราคม colspan="3"   794 28 มกราคม นิวจีนส์ "Ditto" 6,758  795 4 กุมภาพันธ์ 5,690  796 11 กุมภาพันธ์ เอ็นซีที 127 "Ay-Yo" 8,979  797 18 กุมภาพันธ์ บีเอสเอส "Fighting" 7,474  798 25 กุมภาพันธ์ 5,809  799 4 มีนาคม เดอะบอยซ์ "Roar" 9,401  800 11 มีนาคม สเตย์ซี "Teddy Bear" 7,514  801 18 มีนาคม อนยู "O (Circle)" 6,590  802 25 มีนาคม ไค "Rover" 5,952  — 1 เมษายน colspan="3"   803 8 เมษายน ไอฟ์ "Kitsch" 7,654  804 15 เมษายน จีซู "Flower" 7,521  805 22 เมษายน ไอฟ์ "I Am" 9,668  806 29 เมษายน เอ็นซีทีโทแจจ็อง "Perfume" 6,600  807 6 พฤษภาคม เซเวนทีน "Super" 7,805  808 13 พฤษภาคม เลเซราฟิม "Unforgiven" 7,172  809 20 พฤษภาคม เอสปา "Spicy" 7,511  810 27 พฤษภาคม ไอเดิล "Queencard" 7,757  811 3 มิถุนายน 8,133  812 10 มิถุนายน 6,460  813 17 มิถุนายน อิม ย็อง-อุง "Grain of Sand" 6,519  814 24 มิถุนายน ไอเดิล "Queencard" 6,369  815 1 กรกฎาคม 7,504  816 8 กรกฎาคม ชายนี "Hard" 9,196  817 15 กรกฎาคม อิม ย็อง-อุง "Grain of Sand" 6,619  818 22 กรกฎาคม นิวจีนส์ "Super Shy" 6,078  819 29 กรกฎาคม เอ็นซีทีดรีม "ISTJ" 9,420  820 5 สิงหาคม จ็องกุก "Seven" 6,689  821 12 สิงหาคม rowspan="2" colspan="3"   822 19 สิงหาคม  823 26 สิงหาคม จ็องกุก "Seven" 6,832  824 2 กันยายน 6,671  825 9 กันยายน 7,026  826 16 กันยายน อักมิว "Love Lee" 6,315  827 23 กันยายน 5,637  — 30 กันยายน rowspan="2" colspan="3"   — 7 ตุลาคม 828 14 ตุลาคม เอ็นซีที 127 "Fact Check" 8,804  829 21 ตุลาคม อิม ย็อง-อุง "Do or Die" 7,246  830 28 ตุลาคม 6,798  831 4 พฤศจิกายน เซเวนทีน "God of Music" 9,096  832 11 พฤศจิกายน แทมิน "Guilty" 6,420  833 18 พฤศจิกายน สเตรย์คิดส์ "Lalalala" 6,901  834 25 พฤศจิกายน เรดเวลเวต "Chill Kill" 7,137  835 2 ธันวาคม เดอะบอยซ์ "Watch It" 7,129  836 9 ธันวาคม เลเซราฟิม "Perfect Night" 6,034  837 16 ธันวาคม 6,637
# นาโปริตัง
นาโปริตัง  เป็นพาสตาแบบญี่ปุ่น ซึ่งเป็นอาหารที่ได้รับอิทธิพลจากตะวันตกหรือที่เรียกว่า โยโชกุ อาหารจานนี้ประกอบด้วยเส้นสปาเกตตี ซอสมะเขือเทศ หัวหอม เห็ดกระดุม ไส้กรอก เบคอน และสามารถใส่ซอสตาบัสโกได้ อ้างกันว่าอาหารชนิดนี้ถือกำเนิดขึ้นที่เมืองโยโกฮามะ จังหวัดคานางาวะ

นาโปริตังถูกสร้างสรรค์ครั้งแรกโดยชิเงตาดะ อิริเอะ  เชฟจากโรงแรมนิวแกรนด์ในเมืองโยโกฮามะ โดยได้แรงบันดาลใจจากอาหารสนามของทหารอเมริกัน ซึ่งทำจากเส้นสปาเกตตีผสมกับซอสมะเขือเทศ อิริเอะจึงนำซอสมะเขือเทศกระป๋องแบบเข้มข้นมาผัดกับเส้นสปาเกตตี กระเทียม เบคอน เห็ดกระป๋อง และผักหั่น จากนั้นเป็นต้นมาก็ได้ปรับปรุงรสชาติให้เหมาะสมกับรสนิยมของชาวญี่ปุ่นมากขึ้น ด้วยการเปลี่ยนไปใช้ซอสมะเขือเทศซึ่งหาได้ง่ายกว่า รวมทั้งเติมไส้กรอกและเห็ดกระดุมเพื่อเสริมรสชาติ โดยเชฟตั้งชื่ออาหารชนิดนี้ตามชื่อเมืองนาโปลี (หรือเนเปิลส์ในภาษาอังกฤษ) ประเทศอิตาลี โดยชื่อ "นาโปริตัง" จะมีความหมายว่า "ชาวเมืองนาโปลี" และเป็นคนละชนิดกับสปาเกตตีนโปเลียน
# ปราซาดุสเตรสโปเดริส
ปราซาดุสเตรสโปเดริส (,) คือลานจัตุรัสแห่งหนึ่งในบราซิเลีย เมืองหลวงของประเทศบราซิล ได้ชื่อมาจากการเป็นที่ตั้งของอำนาจสามฝ่ายรอบจัตุรัสแห่งนี้ ได้แก่ อำนาจบริหารซึ่งมีปาลาซียูดูปลานัลดู (ทำเนียบประธานาธิบดี) เป็นตัวแทน; อำนาจนิติบัญญัติซึ่งมีรัฐสภาแห่งชาติเป็นตัวแทน; และอำนาจตุลาการซึ่งมีศาลสูงสุดสหพันธ์เป็นตัวแทน

ปราซาดุสเตรสโปเดริสได้รับการออกแบบโดยลูซียู กอสตา และออสการ์ นีเอไมเยร์ เพื่อให้เป็นสถานที่ซึ่งอำนาจทั้งสามจะมาบรรจบกันอย่างประสานกลมกลืน ในปัจจุบันจัตุรัสนี้ได้กลายเป็นสถานที่ท่องเที่ยวแห่งหนึ่งของบราซิเลีย

ปราซาดุสเตรสโปเดริสเป็นที่ตั้งของธงผืนใหญ่ที่สุดในโลกที่ยังคงโบกสะบัดอย่างต่อเนื่อง ธงชาติบราซิลที่เชิญขึ้นสู่เสานั้นมีน้ำหนักประมาณ 600 กิโลกรัม (1,300 ปอนด์) และไม่เคยถูกปลดลงเลย (ไม่นับการเปลี่ยนใหม่ทุกเดือน) นับตั้งแต่มีพิธีเปิดเมืองหลวงเมื่อวันที่ 21 เมษายน พ.ศ. 2503 มีพิธีเปลี่ยนธงนี้ทุกเดือนต่อหน้ากองพันพิทักษ์ประธานาธิบดี ทหารม้าเพื่อเอกราช และกองกำลังทหารอื่น ๆ รวมถึงประธานาธิบดีบราซิลในบางครั้ง

ใน พ.ศ. 2566 ปราซาดุสเตรสโปเดริสถูกผู้สนับสนุนอดีตประธานาธิบดีฌาอีร์ โบลโซนารู เข้าบุกรุก
# Protospongiidae
Protospongiidae เป็นซากดึกดำบรรพ์ของวงศ์ฟองน้ำที่อยู่ในอันดับ Reticulosa

สกุลในวงศ์นี้ ได้แก่:
 Brooksella Bassler, 1941
 Diagoniella Rauff, 1894
 Gabelia Rigby & Murphy, 1983
 Stephanella Hinde, 1891